In nomine... Ego Perrinus de Thar, clericus, dictus Cheualeirs anime mee saluti cupiens prouidere... quod ego Deum habens pre oculis in extremis sane cunsiderans, cunsiderata salute anime mee nec non antecessorum et benefactorum meorum, ad hoc non coactus, non circunuentus, nec dolo inductus, sed prouideus et et spontaneus do, concedo et quitto in puram elemosinam et hereditatem perpetuam priori ecclesie Sancti Petri de Thar, patroni mei, donatione inquam irreuocabili facta inter uiuos quartam partem decime de Eschigeyo, que inqua decima partitur cum dicto priore de Thar. Et de quarta parte predicte decime pro se et successoribus suis per traditionem presentium litterarum corporaliter inuestio et in ueram possessionem et uacuam mitto, nichil in quarta parte prefate decime pro me uel meis heredibus penitus retinendo. Promittens per stipulationem firmam et sollempnem et per iuramentum meum pro me et meis heredibus quos ad hoc obligo prestitum super sancta Dei euangelia corporale dictam quartam partem predicte decime liberam ab omni exactione et honere guarantire dicto priori et eius successoribus, perpetuo contra omnes, in omni curia et extra cum propriis meis sumptibus et expensis... hoc saluo quod unum bichetum bladi per medium frumenti et auene annuatim debetur sanctimonialibus de Thar et salua nona parte dicte decime que similiter debebatur Iohannete, uxoris Iohannis dicti Adelenote de Thar. Renuncio siquidem in hoc facto ex certa scientia et sub uinculo prestiti iuramenti exceptioni dicti doni non recte facti nec legitime celebrati... et omni auxilio et beneficio iuris canonici et ciuilis scripti et non scripti, promulgati et promulgandi et omnibus exceptionibus, allegationibus et defentionibus que contra presens instrumentum de iure uel de facto possent obici uel proponi. Et precipue iuri quo canetur generalem renunciationem non ualere... curie ducis Burgundie... Actum in presentia Guidonis, notarii predicte curie apud Rouram et domini Iohannis Belote de Thar, castello et domini Petri de Tarrano, presenterorum (sic) in testimonium specialiter ad hoc uocatorum anno et mense predictis, Guido, notarius de Roura, signauit.